Jeg har været på aktiv på Wikipedia siden 2008, primært på den dansk-sprogede, men også i nogen grad på den engelsk-sprogede. Jeg deltager ofte i diskussioner og bidrager flittig med nye artikler. Jeg rydder også meget op i kategorier og opretter mange nye. For godt et år siden blev jeg patruljant og har der igennem arbejdet med hærværksbekæmpelse og verificering af indholdet i artikler. 
Som administrator vil jeg begynde ydmygt og gradvist bygge på. Jeg vil udvise tilbageholdenhed med at bruge administratorrettigheder, når jeg er personligt involveret, men samtidig vil jeg primært bruge rettighederne inden for mine egne videns- og interesseområder. Jeg vil ikke være konfliktsky, men samtidig tænke før jeg handler.
Konkret vil jeg benytte administratorrettighederne til at rydde op og bekæmpe hærværk. Bl.a. ved at indsætte skrivebeskyttet skabeloner og fjerne dem igen, når de ikke længere er nødvendige, ved sletning af hærværksartikler, og ved sletning af overflødige omdirigeringer. -- () 29. okt 2014, 19:07 (CET)
* Kommentar - Jeg betvivler i og for sig ikke din oprigtighed, men kan konstatere, at uenighed kan blive et problem, hvis den ene part har rettigheder, der kan blokere den anden part. Efter erfaringen med Pugilists - efter min opfattelse - misbrug af administratorrettigheder (midt i en igangværende debat) kan jeg godt blive usikker på fremtiden. Hvis man - som både du og jeg - har en håndfast opfattelse af tingene, står man sig efter min opfattelse bedst ved ikke at tiltage sig ekstra rettigheder, da faren for et - utilsigtet - misbrug er tilstede. Det er en af grundene til, at jeg aldrig selv ville indgive en administratoransøgning. Man skal erkende sine svage sider, og det føler jeg mig ikke overbevist om, at du har gjort. Intet vil glæde mig mere, end hvis jeg har taget fejl. Hvis ikke, vil jeg utvivlsomt bringe denne ansøgning og diskussion i erindring. venlig hilsen () 30. okt 2014, 08:08 (CET)
*@Rmir2: Ok, jeg kan konstatere, at du hidtil mener, at jeg har været tilstrækkelig neutral. Din modstand er altså begrundet med frygt for, at jeg ikke vil kunne holde den fremover. Din pointe er dermed forstået, jeg kan blot pointere, at jeg vil undlade at benytte administratorværktøjer, når diskussionsbølgerne går højt. Hvorfor jeg mener, at der er grund til fortsat at have tillid til mig. -- () 30. okt 2014, 09:19 (CET)
Det ser ud til, at du får klar opbakning, og det respekterer jeg naturligvis. Som sagt: jeg vil hellere medgive, at min frygt er ubegrundet end se den begrundet. Så jeg afventer og ser hvorledes, du vil håndtere den tillid, wikipediakollektivet har udvist. venlig hilsen () 30. okt 2014, 16:21 (CET)
Alle pånær én er for at give Patchfinder administratorstatus, som hermed tildeles. - () 7. nov 2014, 23:06 (CET)
Jeg takker for tilliden :-) -- () 8. nov 2014, 12:39 (CET)
